smcproject/ml-wiki-sentences huggingface dataset:
മത്സരിച്ച 80 സീറ്റുകളിൽ 73 സീറ്റുകളിലും വിജയിച്ച് ഉത്തർപ്രദേശിൽ ഭാരതീയ ജനതാ പാർട്ടി  അതിന്റെ ചരിത്രത്തിലെ ഏറ്റവും മികച്ച വിജയം കരസ്ഥമാക്കി.
ഈ വിജയത്തോടെ, അമിത് ഷാ,  ഭാരതീയ ജനതാ പാർട്ടിയുടെ ദേശീയ അധ്യക്ഷസ്ഥാനത്തേക്കു തിരഞ്ഞെടുക്കപ്പെടുകയും ചെയ്തു.
{{ cite news }} :  CS1 maint: bot: original URL status unknown ( link ) /ref
2001 ൽ ഭരണ കെടുകാര്യസ്ഥത ആരോപിച്ച് ഭാരതീയ ജനതാ പാർട്ടി, കേശുഭായ് പട്ടേലിന്റെ ഗുജറാത്ത് മുഖ്യമന്ത്രി സ്ഥാനത്തു നിന്നും നീക്കി പകരം നരേന്ദ്ര മോദിയെ അവരോധിച്ചു.
ഭരണ സാരഥ്യം കൈയിൽ വന്ന നരേന്ദ്ര മോദിയും, ഷായും കൂടി വളരെ കുറച്ചു കാലം കൊണ്ട്, തങ്ങളുടെ രാഷ്ട്രീയ എതിരാളികളെ ഒതുക്കി.
2002 നിയമസഭാ തിരഞ്ഞെടുപ്പിൽ ഷാ, വീണ്ടും സാർകേജ് മണ്ഡലത്തിൽ നിന്നും മത്സരിക്കുകയും, 158,036 വോട്ടുകളുടെ ഭൂരിപക്ഷത്തിൽ വിജയിക്കുകയും ചെയ്തു.
രേഖപ്പെടുത്തിയ വോട്ടുകളുടെ 36 ശതമാനം ആയിരുന്നു ഷായുടെ ഭൂരിപക്ഷം.
നരേന്ദ്ര മോദി, പന്ത്രണ്ടു വർഷക്കാലം, ഗുജറാത്തിന്റെ മുഖ്യമന്ത്രിയായിരുന്നു.
ഇക്കാലയളവുകൊണ്ട്, സംസ്ഥാനത്തെ ഏറ്റവും ശക്തനായ നേതാവായി ഷാ മാറി.
2002 മോദി മന്ത്രിസഭയിൽ ഏറ്റവും പ്രായം കുറഞ്ഞ മന്ത്രിയായി ഷാ സത്യപ്രതിജ്ഞ ചെയ്തു.
അദ്ദേഹത്തിനു വിവിധ വകുപ്പുകളുടെ ചുമതലകളുണ്ടായിരുന്നു.
ഒരു കാലയളവിൽ 12 വകുപ്പുകൾ ഷാ കൈകാര്യം ചെയ്തിരുന്നു.
തീവ്രവാദ നിരോധന നിയമം തെറ്റായ രീതിയിൽ ഉപയോഗിക്കുന്നു എന്നാരോപിച്ച് അതു പിൻവലിക്കാൻ കോൺഗ്രസ്സ് നേതൃത്വത്തിലുള്ള പ്രതിപക്ഷം ആവശ്യപ്പെട്ടു.
പോട്ട പിൻവലിക്കുന്നതിനു പകരമായി, ഗുജറാത്ത് കൺട്രോൾ ഓഫ് ഓർഗനൈസ്ഡ് ക്രൈം എന്നൊരു ഭേദഗതി ബിൽ ഷാ നിയമസഭയിൽ അവതരിപ്പിച്ചു.
ബില്ലിന്റെ വോട്ടെടുപ്പു വേളയിൽ കോൺഗ്രസ്സ് നിയമസഭയിൽ നിന്നും ഇറങ്ങിപ്പോയെങ്കിലും, ചെറിയ ഭേദഗതികളോടെ ബിൽ പാസ്സാക്കി.
ഷാ, ഗുജറാത്ത് നിയമസഭയിൽ അവതരിപ്പിച്ച, മതപരിവർത്തന നിരോധന ബിൽ ഏറെ ഒച്ചപ്പാടുകൾ ഉണ്ടാക്കി.
ഇന്ത്യൻ ഭരണഘടന ഒരു പൗരനു ഉറപ്പു നൽകിയിരിക്കുന്ന അവകാശങ്ങളുടെ ലംഘനമാണ് ഈ ബില്ലെന്നു കോൺഗ്രസ്സ് ആരോപിച്ചു.
എന്നാൽ ബില്ലിന്റെ ഉദ്ദേശ്യലക്ഷ്യത്തെ ഷാ പ്രതിരോധിക്കുകയും, ബിൽ സഭയിൽ പാസ്സാക്കിയെടുക്കുകയും ചെയ്തു.
ഇത് ആർ.എസ്.എസ് നേതൃത്വത്തിൽ മതിപ്പുളവാക്കി.
വിവാദങ്ങൾ ഈ ലേഖനത്തിലെ ചില ഭാഗങ്ങൾ വൈജ്ഞാനികമായ ഉള്ളടക്കത്തിനു പകരം പ്രതിപാദ്യവിഷയത്തെ ലേഖകന്റെ കാഴ്ച്ചപ്പാടുകൾക്കനുസരിച്ച് ഉയർത്തിക്കാട്ടാൻ ശ്രമിക്കുന്നു .
സൊഹ്റാബുദ്ദീൻ കൊലക്കേസ്
സൊഹ്റാബുദ്ദീൻ കൊലക്കേസിൽ അമിത് ഷാ പോലിസന്വേഷണത്തിനു വിധേയമായിരുന്നു.
സൊഹ്റാബുദ്ദീൻ എന്ന ഗുണ്ടയുടെ ശല്യം സഹിക്ക വയ്യാതെ, ഗുജറാത്തിലെ രണ്ടു മാർബിൾ വ്യാപാരികൾ അമിത് ഷാക്കു മേൽ  സമ്മർദ്ദം ചെലുത്തി പോലീസിന്റെ സഹായത്തോടെ ഷൊറാബ്ദീനെ കൊലപ്പെടുത്തി എന്നതായിരുന്നു കേസ്.
മനപൂർവ്വം ഒരു കുറ്റകൃത്യത്തിൽ കുടുക്കി പോലീസ് ഷൊറാബ്ദീനെ അറസ്റ്റു ചെയ്യുകയും, ഒഴിഞ്ഞ ഒരു ഫാം ഹൗസിൽ വച്ച് നേരത്തേ തന്നെ തയ്യാറാക്കിയ പദ്ധതിയനുസരിച്ച് കൊലപ്പെടുത്തി എന്നു പറയപ്പെടുന്നു.
സൊഹ്റാബുദ്ദീൻ നിരോധിക്കപ്പെട്ട തീവ്രവാദ സംഘടനയാ ലഷ്കർ-ഇ-ത്വയ്യിബ പ്രവർത്തകനായിരുന്നുവെന്നും, പോലീസുമായുള്ള ഏറ്റുമുട്ടലിലാണു കൊല്ലപ്പെട്ടതെന്നുമാണു പോലീസ് പറയുന്നത്.
സൊഹ്റാബുദ്ദീൻ കേസുമായി ബന്ധപ്പെട്ട് ഒളിവിൽ പോയ അമിത് ഷാ , 2010 ജൂലൈ 25 നു അറസ്റ്റു ചെയ്യപ്പെട്ടു.
കൊലപാതകം, തട്ടിക്കൊണ്ടുപോകൽ എന്നിവയായിരുന്നു ഷാക്കെതിരേ ചുമത്തപ്പെട്ട കുറ്റങ്ങൾ.
ഭാവി ഗുജറാത്ത് മുഖ്യമന്ത്രി എന്നു കരുതപ്പെട്ട ഷായുടെ രാഷ്ട്രീയ പ്രതിച്ഛായക്കേറ്റ ഒരു മങ്ങലായിരുന്നു ഈ അറസ്റ്റ്.
അദ്ദേഹത്തിന്റെ സഹപ്രവർത്തകരു പോലും ഷായോടു കരുണ കാണിച്ചില്ല, മാത്രവുമല്ല ഷായിൽ നിന്നും ഒരു സുരക്ഷിതമായ അകലം പാലിക്കാൻ അവർ പ്രത്യേകം ശ്രദ്ധിച്ചു.
ജാമ്യത്തിൽ പുറത്തിറങ്ങിയാൽ തന്റെ രാഷ്ട്രീയ സ്വാധീനം ഉപയോഗിച്ച് തെളിവുകൾ നശിപ്പിക്കാനോ, സാക്ഷികളെ സ്വാധീനിച്ച് കേസു തനിക്കനുകൂലമാക്കാനോ ശ്രമിക്കാൻ സാധ്യതയുണ്ടെന്ന കാരണം പറഞ്ഞ് ഷായുടെ ജാമ്യാപേക്ഷ സി.ബി.ഐ കോടതിയിൽ എതിർത്തു.
2010 ഒക്ടോബർ 29 നു, അറസ്റ്റിനു മൂന്നു മാസങ്ങൾക്കു ശേഷം, ഗുജറാത്ത് ഹൈക്കോടതി ഷാക്കു ജാമ്യം അനുവദിച്ചു.
എന്നാൽ പിറ്റേ ദിവസം തന്നെ മറ്റൊരു ഉത്തരവിലൂടെ, ഷാ ഗുജറാത്ത് സംസ്ഥാനത്തു പ്രവേശിക്കുന്നത് കോടതി തടഞ്ഞു.
2010 മുതൽ 2012 വരെയുള്ള കാലഘട്ടത്തിൽ ഷാ തന്റെ കുടുംബവുമൊന്നിച്ച് ഡൽഹിയിലായിരുന്നു താമസം.
2012 ൽ ഗുജറാത്തിൽ പ്രവേശിക്കാൻ സുപ്രീം കോടതി ഷാക്കു അനുമതി നൽകി.
2012 ലെ നിയമസഭാ തിരഞ്ഞെടുപ്പിൽ നാരാൺപുര നിയോജകമണ്ഡലത്തിൽ നിന്നും ഷാ വിജയിച്ചു.
ഗുജറാത്ത് കലാപം
സംഭവത്തിൽ കുറ്റാരോപിതരായ പോലീസുദ്യോഗസ്ഥരുമായി അമിത് ഷാ ടെലിഫോണിലൂടെ ബന്ധം പുലർത്തിയിരുന്നതിന്റെ തെളിവുകൾ സി.ബി.ഐ ക്കു ലഭിച്ചു.
ഇതിൽ നിന്നും കൊലപാതകത്തിലുള്ള ഷായുടെ പങ്ക് വ്യക്തമാണെന്ന് സി.ബി.ഐ കോടതിയിൽ ബോധിപ്പിക്കുകയുണ്ടായി.
ഷായെ ഈ കേസിൽ ഉൾപ്പെടുത്താൻ സി.ബി.ഐ തന്നിൽ ഏറെ സമ്മർദ്ദം ചെലുത്തിയതായി, ആദ്യം ഈ കേസ് അന്വേഷിച്ചിരുന്ന പോലീസുദ്യോഗസ്ഥ ഗീത ജോഹ്രി വെളുപ്പെടുത്തിയത് സി.ബി.ഐക്ക് തിരിച്ചടിയുണ്ടാക്കി.
ഈ കേസിൽ കുറ്റാരോപിതനായ ഡി.ഐ.ജി. വൻസാര, മുമ്പ് ഇസ്രത്ത് ജഹാൻ വ്യാജ ഏറ്റുമുട്ടൽ കേസിലും പ്രതിയായിരുന്നു.
ഈ കേസിൽ, സി.ബി.ഐ അമിത് ഷായെ കുറ്റവിമുക്തനാക്കി.
2002 ഗുജറാത്ത് കലാപത്തിലും , വ്യാജ ഏറ്റുമുട്ടൽ കേസിലും, ഗുജറാത്ത് സർക്കാരിനെതിരേ മൊഴി കൊടുത്ത സംസ്ഥാനത്തെ പോലീസ് ഉദ്യോഗസ്ഥരോട് അമിത് ഷാ പ്രതികാര നടപടിയെടുത്തത് ഏറെ വിവാദങ്ങൾക്കു വഴി വെച്ചിരുന്നു.
ഈ സംഭവങ്ങളിൽ സർക്കാരിനെതിരേ മൊഴി നൽകിയതു കാരണം, തന്റെ സ്ഥാനക്കയറ്റം അന്യായമായി ഷാ ഇടപെട്ടു തടഞ്ഞുവെന്ന് അന്ന് സംസ്ഥാനത്ത് ഡി.ജി.പി ആയിരുന്ന ആർ.ബി.ശ്രീകുമാർ നാനാവതി കമ്മീഷനു മുമ്പാകെ മൊഴി നൽകിയിരുന്നു.
സംസ്ഥാനത്തെ പോലീസുദ്യോഗസ്ഥരുടേയും, രാഷ്ട്രീയക്കാരുടേയും ഫോൺ രേഖകൾ കമ്മീഷനു കൈമാറിയ രാഹുൽ ശർമ്മ എന്ന പോലീസുദ്യോഗസ്ഥനെതിരേ ഔദ്യോഗിക രഹസ്യ നിയമം ലംഘിച്ചതിന്റെ പേരിൽ കേസെടുത്തു.
സ്നൂപ്ഗേറ്റ് വിവാദം
2009 ൽ അമിത് ഷാ ആഭ്യന്തര വകുപ്പു കൈകാര്യം ചെയ്തിരുന്ന കാലത്ത്, അനധികൃതമായി ഒരു വനിതയെ നിരീക്ഷിക്കാൻ പോലീസിനോടാവശ്യപ്പെട്ടത് ഏറെ വിവാദമായിരുന്നു.
ഒരു സ്ത്രീയെ നിരീക്ഷിക്കാൻ പോലീസ് ഉദ്യോഗസ്ഥനായിരുന്ന ജി.എൽ.സിംഗാളിനോടു ഷാ ആവശ്യപ്പെടുന്നതിന്റെ തെളിവുകൾ ചില ഓൺലൈൻ പത്രങ്ങൾ പുറത്തു വിട്ടു.
ഇസ്രത്ത് ജഹാൻ കേസിൽ തെളിവായി സമർപ്പിച്ചിരുന്ന ഈ ടേപ്പുകൾ പിന്നീടു ഓൺലൈൻ മാധ്യമങ്ങളിലൂടെ പുറം ലോകത്തെത്തുകയായിരുന്നു.
സംസ്ഥാനത്തെ ഐ.എ.എസ്സ് ഉദ്യോഗസ്ഥനായിരുന്ന പ്രദീപ് ശർമ്മയേയും, ഒരു സ്ത്രീയേയും തുടർച്ചയായി പരാമർശിക്കുന്ന ഈ ടേപ്പുകളിൽ ധാരാളം ആയി ഉപയോഗിക്കുന്ന സാഹേബ് പദം, മുഖ്യമന്ത്രി നരേന്ദ്രമോദിയായിരിക്കാമെന്നു മാധ്യമങ്ങൾ സംശയം പ്രകടിപ്പിക്കുന്നു.
ഭാരതീയ ജനതാ പാർട്ടിയുടെ പ്രാദേശിക നേതാക്കൾ വരെ ഈ സംഭവത്തിൽ അന്വേഷണം വേണമെന്നു ആവശ്യപ്പെട്ടു പ്രക്ഷോഭം തുടങ്ങി.
2014 ൽ അന്വേഷണം നേരിട്ട സ്ത്രീ സുപ്രീം കോടതിയിൽ ഹാജരായി, ഈ അന്വേഷണം വ്യക്തിപരമായ ഒരു അഭ്യർത്ഥനയുടെ പുറത്തു ചെയ്തതാണെന്നും, തന്റെ സ്വകാര്യതക്കു വിഘ്നം നേരിടുന്നതിനാൽ ഇതുമായി ബന്ധപ്പെട്ട എല്ലാ അന്വേഷണങ്ങളും നിറുത്തിവെക്കണമെന്നും കോടതിയോടു ആവശ്യപ്പെട്ടു.
തനിക്കെതിരേ ഉണ്ടായ എല്ലാ ആരോപണങ്ങളും ഷാ നിഷേധിക്കുകയും, ഇതെല്ലാം പ്രതിപക്ഷത്തിന്റെ വ്യാജപ്രചാരണമാണെന്നു സമർത്ഥിക്കുകയും ചെയ്തു.
ദേശീയ രാഷ്ട്രീയം ഈ ലേഖനത്തിലെ ചില ഭാഗങ്ങൾ വൈജ്ഞാനികമായ ഉള്ളടക്കത്തിനു പകരം പ്രതിപാദ്യവിഷയത്തെ ലേഖകന്റെ കാഴ്ച്ചപ്പാടുകൾക്കനുസരിച്ച് ഉയർത്തിക്കാട്ടാൻ ശ്രമിക്കുന്നു .
നരേന്ദ്ര മോദിയെ പ്രധാനമന്ത്രി സ്ഥാനാർത്ഥിയായി ഭാരതീയ ജനതാ പാർട്ടി പ്രഖ്യാപിച്ചതോടെ, ഷായുടെ പാർട്ടിയിലുള്ള സ്വാധീനവും വർദ്ധിച്ചു.
മുതിർന്ന നേതാക്കളായ, അദ്വാനി, മുരളീമനോഹർ ജോഷി, ജസ്വന്ത് പട്ടേൽ എന്നിവരെയെല്ലാം രാഷ്ട്രീയമായി അരികിലേക്കു മാറ്റി നിർത്തിയാണ് ഇരുവരും ഭാരതീയ ജനതാ പാർട്ടിയുടെ നേതൃതലത്തിലേക്കെത്തിച്ചേർന്നത്.
ഷാ ഇതിനകം, അഭിനവ ചാണക്യൻ എന്ന പേരു നേടിക്കഴിഞ്ഞിരുന്നു.
സ്ഥാനാർത്ഥികൾക്കു വേണ്ടി തിരഞ്ഞെടുപ്പുകളിൽ പ്രചാരണ സാരഥ്യം വഹിക്കുക വഴിയാണ് ഈ പേര് ഷാക്കു ചാർത്തി കിട്ടിയത്.
ഷാ ഭാരതീയ ജനതാ പാർട്ടിയുടെ ജനറൽ സെക്രട്ടറിയായി തിരഞ്ഞെടുക്കപ്പെട്ടു, ഇതു കൂടാതെ ഉത്തർപ്രദേശ് സംസ്ഥാനത്തിന്റെ ചുമതലും പാർട്ടി അദ്ദേഹത്തിനു നൽകി.
ഗുജറാത്തിൽ കോൺഗ്രസ്സിന്റെ കൈപ്പിടിയിലായിരുന്ന പല സ്ഥാപനങ്ങളുടേയും ഭരണാധികാരം, തിരികെ പിടിക്കാൻ ഷാ കാണിച്ച കൗശലത്തിലും, രാഷ്ട്രീയപാടവത്തിലും സംതൃപ്തനായ ഭാരതീയ ജനതാ പാർട്ടി നേതാവ് രാജ്നാഥ് സിങ് ആയിരുന്നു ഷായെ ജനറൽ സെക്രട്ടറി സ്ഥാനത്തേക്കു നാമനിർദ്ദേശം ചെയ്തത്.
ഈ തീരുമാനം, പല നേതാക്കളിലും അതൃപ്തി ഉളവാക്കി, ഷായുടെ പേരിലുള്ള ക്രിമിനൽ കേസുകൾ പാർട്ടിക്കു തന്നെ ബാദ്ധ്യതയായേക്കാമെന്നു പലരും സംശയം പ്രകടിപ്പിച്ചു.
രാഷ്ട്രീയ നിരീക്ഷകനായ ശേഖർ ഗുപ്ത ഈ തീരുമാനത്തെ വിഡ്ഢിത്തം എന്നാണു വിശേഷിപ്പിച്ചത്.
2014, 2019 എന്നീ വർഷങ്ങളിൽ നടന്ന 
ഉത്തർപ്രദേശിലെ ലോക്‌സഭ തിരഞ്ഞെടുപ്പിൽ അദ്ദേഹത്തിന്റെ നേതൃത്വത്തിൽ നേടിയ മികച്ച വിജയത്തോടെ, 2010 ലെ അറസ്റ്റോടെ ഷായുടെ  പ്രതിച്ഛായക്കേറ്റ മങ്ങൽ  പൂർണ്ണമായും മാറി.
ഉത്തർപ്രദേശിലെ തിരഞ്ഞെടുപ്പിനു ഏകദേശം ഒരു വർഷം മാത്രം ബാക്കിയുള്ളപ്പോഴാണു തിരഞ്ഞെടുപ്പിന്റെ സാരഥ്യം ഷാ ഏറ്റെടുക്കുന്നത്.
2014-ലെ തിരഞ്ഞെടുപ്പിൽ മത്സരിച്ച 80ൽ 73 സീറ്റും നേടി ഭാരതീയ ജനതാ പാർട്ടിയും അതിന്റെ സഖ്യക്ഷികളും മികച്ച തിരിച്ചു വരവു നടത്തി.
സമാജ്വാദി പാർട്ടിയുടെ ഭരണത്തോടുള്ള ജനങ്ങളുടെ എതിർപ്പും, തിരഞ്ഞെടുപ്പു വാഗ്ദാനങ്ങളും ലംഘനങ്ങളും, എല്ലാറ്റിലുമുപരി ന്യൂനപക്ഷങ്ങൾക്കു 4.5% സംവരണം നൽകാനുള്ള അവരുടെ തീരുമാനവും ഷാ, തിരഞ്ഞെടുപ്പിൽ ഫലപ്രദമായി ഉപയോഗിച്ചു.
സ്ഥാനാർത്ഥി തിരഞ്ഞെടുപ്പിൽ ഷാ വ്യക്തിപരമായി തന്നെ ഇടപെട്ടിരുന്നു.
തിരഞ്ഞെടുപ്പിൽ ജയിക്കാനുള്ള കഴിവ് ഒന്നുമാത്രമായിരുന്നു സ്ഥാനാർത്ഥി നിർണ്ണയത്തിലെ യോഗ്യത.
ഭാരതീയ ജനതാ പാർട്ടിയുടെ സമ്മതിദായകരിൽ ഏതാണ്ടു 35% ആളുകൾ മാത്രമേ വോട്ടു ചെയ്യാൻ സാധ്യത ഉള്ളൂ എന്നതായിരുന്നു പാർട്ടി നേതൃത്വത്തിന്റെ വിശ്വാസം.
140000 ബൂത്തുകളിലും, വോട്ടർമാരെ നേരിട്ടു കാണാൻ പത്തുപേരടങ്ങുന്ന ചെറിയ കമ്മറ്റികൾ ഉണ്ടാക്കി.
ഈ സംഘം, ഓരോ വീടുകളിലും എത്തി വോട്ടർമാരെ കാണുന്നുണ്ടെന്നും ഷാ തന്നെ ഉറപ്പു വരുത്തി.
80 ൽ 76 മണ്ഡലങ്ങളിലും ഷാ നേരിട്ടു തന്നെ പ്രചാരണത്തിനെത്തി.
വാരണാസി മണ്ഡലത്തിൽ മോദിയോടു മത്സരിക്കാൻ ഷാ നിർബന്ധിച്ചു, ഇത് ഉത്തർപ്രദേശിലെ വോട്ടർമാർക്കിടയിൽ ഒരു പുതിയ ആവേശം സൃഷ്ടിക്കാൻ ഉതകുമെന്നും ഷാ കരുതിയിരുന്നു.
തിരഞ്ഞെടുപ്പു പ്രചാരണത്തിൽ ഷാ വർഗീയത പറയുന്നുവെന്നു എതിർപാർട്ടി പ്രവർത്തകർ ആരോപിച്ചു.
അയോധ്യയിൽ നടന്ന പ്രാദേശിക തിരഞ്ഞെടുപ്പു യോഗത്തിൽ രാമജന്മഭൂമി വിഷയം ഷാ പ്രചാരണത്തിനായി ഉപയോഗിച്ചു.
മുസ്സാഫിർ നഗർ കലാപത്തിൽ കുറ്റാരോപിതരായ മൂന്നു പേരെ പാർട്ടി തിരഞ്ഞെടുപ്പിൽ സ്ഥാനാർത്ഥികളാക്കിയിരുന്നു.
മുസ്സാഫിർ നഗർ കലാപത്തിനു വോട്ടുകളിലൂടെ മറുപടി നൽകാൻ ഷാ ജനങ്ങളോടാവശ്യപ്പെട്ടു, ഇതു തിരഞ്ഞെടുപ്പു ലംഘനമായി കണക്കിലെടുത്ത് തിരഞ്ഞെടുപ്പു കമ്മീഷൻ പ്രഥമവിവരറിപ്പോർട്ട് രെജിസ്റ്റർ ചെയ്തിരുന്നു.
തലസ്ഥാനമായ ലക്നോവിലെ സുന്നി മുസ്ലൂമുകളോട്, അവിടുത്തെ ഷിയ വിഭാഗക്കാരായ മുസ്ലിമുകൾക്കുള്ള വിരോധം പോലും, ഷാ ഈ തിരഞ്ഞെടുപ്പിൽ ഭാരതീയ ജനതാ പാർട്ടിക്കനുകൂലമായി ഉപയോഗിച്ചു.
ദേശീയ പ്രസിഡന്റ്
ജൂലൈ 2014 നു ഭാരതീയ ജനതാ പാർട്ടിയുടെ കേന്ദ്ര പാർലിമെന്ററി ബോർ‍ഡ് അമിത് ഷായെ പാർട്ടിയുടെ ദേശീയ പ്രസിഡന്റായി ഐക്യകണ്ഠേന തിരഞ്ഞെടുത്തു.
അമ്പിളി ദേവി ഇംഗ്ലീഷ് വിലാസം https://ml.wikipedia.org/wiki/Ambili_Devi
മലയാള സിനിമാ സീരിയൽ രംഗങ്ങളിലെ നിറസാന്നിദ്ധ്യമായ ഒരു തെന്നിന്ത്യൻ അഭിനേത്രിയാണ് അമ്പിളി ദേവി .
മലയാളം ടെലിവിഷൻ വ്യവസായത്തിൽ ഒരു നടിയെന്ന നിലയിൽ സ്വന്തമായി ഒരു ഇടം നേടിയ അമ്പിളി ദേവി 2005 ൽ മികച്ച ടെലിവിഷൻ നടിയ്ക്കുള്ള കേരള സംസ്ഥാന ടെലിവിഷൻ അവാർഡ് നേടിയിരുന്നു.
അഭിനയജീവിതം സ്വകാര്യ ജീവിതം
കൊല്ലം ജില്ലയിൽ കുലങ്കരഭാഗത്തുള്ള ചവറയിൽ , ജിജിഭവനിലെ ബാലചന്ദ്രൻ പിള്ളയുടെയും മഹേശ്വരി അമ്മയുടെയും മകളാണ് അമ്പിളി ദേവി.
2009 മാർച്ച് 27 ന് തിരുവനന്തപുരം സ്വദേശിയും സിനിമാ-സീരിയൽ ക്യാമറാമാനായിരുന്ന ലോവലുമായി വിവാഹം നടന്നുവെങ്കിലും അടുത്തകാലത്ത് അവർ വിവാഹ മോചിതരായി.
പിന്നീട് സീരിയൽ നടനും മുൻകാല താരം ജയൻറെ സഹോദരൻറെ മകനുമായ ആദിത്യൻ ജയൻ അവരെ വിവാഹം കഴിച്ചു.
ഭരതനാട്യം , കുച്ചിപ്പുടി , മോഹിനിയാട്ടം , ഫോക്ക് ഡാൻസ് എന്നിവയിൽ പരിശീലനം നേടിയ നർത്തകിയാണ് അമ്പിളി ദേവി.
അഭിനയിച്ച ചിത്രങ്ങളും സീരിയലുകളും സിനിമ വർഷം സിനിമ കഥാപാത്രം ഭാഷ കുറിപ്പുകൾ 2000 സഹയാത്രികയ്ക്കു സ്നേഹപൂർവ്വം Saji's sister മലയാളം കുഞ്ചാക്കോ ബോബൻറെ ഇളയ സഹോദരിയുടെ റോൾ 2003 മീരയുടെ ദുഃഖവും മുത്തുവിൻറെ സ്വപ്നവും മീര മലയാളം Critics Award National Film Academy Award.
Played the younger sister role of Prithviraj Sukumaran ഹരിഹരൻപിള്ള ഹാപ്പിയാണ് ലത മലയാളം മോഹൻലാലിൻറെ ഇളയ സഹോദരിയുടെ റോൾ 2004 വിശ്വ തുളസി തുളസി തമിഴ് തുളസിയുടെ ചെറുപ്പകാലം 2005 കല്ല്യാണക്കുറിമാനം Kollus മലയാളം Played the sister role of Nandana Chandra Lakshman സീരിയൽ വർഷം സീരിയൽ ചാനൽ കുറിപ്പുകൾ 1996 താഴ്വരപ്പക്ഷികൾ (കുട്ടികളുടെ പരമ്പര) ദൂരദർശൻ‌ ബാല നടി അക്ഷയപാത്രം ഏഷ്യാനെറ്റ് ബാല നടി 1999 സമയം പ്രധാന കഥാപാത്രം 2000 ഇന്നലെ സ്ത്രീ അലകൾ ദൂരദർശൻ 2001 സ്ത്രീജന്മം സൂര്യാ ടിവി 2002 വസുന്ധര മെഡിക്കത്സ് ഏഷ്യാനെറ്റ് മൌനനൊമ്പരം മിഥുനം സാഗരം മനസ്സറിയാതെ പവിത്ര ബന്ധം ചക്കരവാവ സൂര്യാ ടിവി 2004 സ്ത്രീ ജന്മം മിഴി തുറക്കുമ്പോൾ വിക്രമാദിത്യൻ ഏഷ്യാനെറ്റ് 2005 അമ്മ അമൃത ടിവി വിജയിച്ചു,Kerala State Television Award-Best Actress കല്ല്യാണി സൂര്യാ ടിവി കായംകുളം കൊച്ചുണ്ണി 2007 വേളാങ്കണ്ണി മാതാവ് 2008-2010 സ്നേഹത്തൂവൽ ഏഷ്യാനെറ്റ് Sree Maha Bhagavatham 2009 Kadamattathachan സൂര്യാ ടിവി Ente Alphonsamma ഏഷ്യാനെറ്റ് 2010 Adiparasakthi Chottanikkarayamma സൂര്യാ ടിവി 2011 Devi Mahatmyam ഏഷ്യാനെറ്റ് Paattukalude Paattu സൂര്യ ടിവി 2014-2015 Njangal Santhushtarannu ഏഷ്യാനെറ്റ് പ്ലസ് എന്റെ പെണ്ണ് മഴവിൽ മനോരമ 2015 Sreekrishnavijayam ജനം ടിവി Kalyani Kalavani ഏഷ്യാനെറ്റ് പ്ലസ് 2016 സത്യം ശിവം സുന്ദരം അമൃത ടിവി സാഗരം സാക്ഷി സൂര്യ ടിവി 2016-2017 കൃഷ്ണതുളസി മഴവിൽ മനോരമ Replaced Lekshmipriya 2016 അമ്മേ മഹാമായേ സൂര്യ ടിവി 2017–Present ശ്രീപാദം മഴവിൽ മനോരമ സീത ഫ്ലവേർസ് 2019-Present Sabarimala Swami Ayyappan ഏഷ്യാനെറ്റ് ആൽബം അവലംബം ↑ ↑
കാദലർ ദിനം
കതിർ രചനയും സംവിധാനവും നിർവ്വഹിച്ച് 1999-ൽ പുറത്തിറങ്ങിയ ഇന്ത്യൻ തമിഴ് -ഭാഷാ പ്രണയ ചിത്രമാണ് കാദലാർ ദിനം (വാലന്റൈൻസ് ഡേ).
ഒരു ഇന്റർനെറ്റ് ചാറ്റ്റൂമിലൂടെ ആരംഭിക്കുന്ന ഒരു പ്രണയബന്ധത്തെ അടിസ്ഥാനമാക്കിയുള്ളതാണ് ഇത്, തന്റെ കാമുകന്റെ യഥാർത്ഥ ഐഡന്റിറ്റി കണ്ടെത്തിയതിന് ശേഷം നായകന് ബന്ധത്തെക്കുറിച്ച് രണ്ടാമതൊരു ചിന്തയുണ്ടായതിന് ശേഷം അത് വഴിത്തിരിവാകുന്നു.
ചിത്രത്തിൽ പുതുമുഖം കുനാലും സൊനാലി ബേന്ദ്രയും (അവളുടെ തമിഴ് അരങ്ങേറ്റം) അഭിനയിച്ചപ്പോൾ നാസർ, മണിവണ്ണൻ, ഗൗണ്ടമണി, ചിന്നി ജയന്ത് എന്നിവർ സഹകഥാപാത്രങ്ങളെ അവതരിപ്പിച്ചു.
എ എം രത്‌നം നിർമ്മിച്ച ചിത്രത്തിന്റെ സംഗീതം എ ആർ റഹ്‌മാൻ, ഛായാഗ്രഹണം പി സി ശ്രീറാം.
ചിത്രം 1999 ജൂലൈ 9 ന് പുറത്തിറങ്ങി, ഭാഗികമായി റീഷോട്ട് ചെയ്ത ഹിന്ദി പതിപ്പായ ദിൽ ഹി ദിൽ മേ 2000 ഏപ്രിൽ 21 ന് പുറത്തിറങ്ങി.
ചിത്രം നല്ല അവലോകനങ്ങൾ നേടുകയും വാണിജ്യപരമായി മികച്ച രീതിയിൽ വിജയിക്കുകയും ചെയ്തു.
പ്രേമികുല റോജു എന്ന പേരിലും ചിത്രം തെലുങ്കിലേക്ക് മൊഴിമാറ്റം ചെയ്തിട്ടുണ്ട്.
രാജ തമിഴ്നാട്ടിൽ നിന്നുള്ള വളരെ ദരിദ്രമായ, നിരക്ഷര കുടുംബത്തിൽ നിന്നുള്ളയാളാണ് (ഹിന്ദി പതിപ്പിൽ അദ്ദേഹം അലഹബാദിൽ നിന്നാണ്).
"വിദ്യാഭ്യാസം ധനികർക്ക് മാത്രമുള്ളതാണ്" എന്ന് അദ്ദേഹത്തിന്റെ പ്രദേശത്തെ ആളുകൾ കരുതുന്നു.
അവിടെ, പാവപ്പെട്ട ആൺകുട്ടികളെ അഞ്ച് വയസ്സ് മുതൽ ഫാക്‌ടറികളിലോ ഫാമുകളിലോ ജോലി ചെയ്യിപ്പിക്കുന്നു, അങ്ങനെ അവർക്ക് അവരുടെ കുടുംബം പോറ്റാൻ കഴിയും.
രാജയുടെ അച്ഛൻ കടുത്ത മദ്യപാനിയാണ്.
കുടുംബത്തിന്റെ വരുമാനത്തിന്റെ പകുതി മദ്യത്തിനായാണ് ചെലവഴിക്കുന്നത്.
രാജയുടെ കുടുംബം നിത്യജീവിതത്തിനായി കഷ്ടപ്പെടുകയാണ്.
പക്ഷേ, മറ്റൊരു ജോലിയും ചെയ്യാതെ, രാജയെ ഹൈസ്കൂൾ പൂർത്തിയാക്കാൻ അനുവദിക്കാൻ രാജയുടെ അമ്മ അച്ഛനെ നിർബന്ധിച്ചു.
എന്നാൽ അയാൾക്ക് പണം നൽകാൻ വിസമ്മതിക്കുകയും അവരുടെ ഭൂവുടമയുടെ അക്കൗണ്ടന്റായി ജോലി ആരംഭിക്കാൻ ഉത്തരവിടുകയും ചെയ്തു.
ഒരു പുതിയ ജീവിതം ആരംഭിക്കാൻ മുംബൈയിലേക്ക് മാറാൻ രാജയുടെ അമ്മ അവനോട് അപേക്ഷിക്കുന്നു.
ഇന്ത്യയിലെ ഏറ്റവും മികച്ച ബി-സ്‌കൂളായ രാമചന്ദ്ര ഇൻസ്റ്റിറ്റ്യൂട്ട് ഓഫ് മാനേജ്‌മെന്റ് സ്റ്റഡീസിൽ ബിരുദ പ്രവേശന പരീക്ഷയിൽ പങ്കെടുക്കാൻ രാജ തന്റെ അമ്മയുടെ അപേക്ഷകൾ ശ്രദ്ധിക്കുകയും മുംബൈയിലേക്ക് മാറുകയും ചെയ്തു.
1999-ലെ പുതുവത്സര ദിനത്തിൽ ഒരു ട്രെയിൻ സ്റ്റേഷനിൽ സിനിമ പുനരാരംഭിക്കുന്നു.
സ്റ്റേഷനിൽ വെച്ച് രാജ ഒരു മനുഷ്യനുമായി സംസാരിക്കുന്നു.
നിർബന്ധം കാരണം, രാജ ഒരു ഫ്ലാഷ് ബാക്കിലേക്ക് പോകുന്നു.
മൂന്ന് വർഷം മുമ്പ്, അദ്ദേഹം മുംബൈയിലെത്തി, അവിടെ രാജ്യത്തെ ഏറ്റവും പ്രമുഖ സ്ഥാപനങ്ങളിലൊന്നായ രാമചന്ദ്ര കോളേജ് ഓഫ് മാനേജ്‌മെന്റിൽ പ്രവേശനം നേടാൻ അദ്ദേഹം പദ്ധതിയിടുന്നു.
മുംബൈയിലെ രാമചന്ദ്ര കോളേജിൽ എംബിഎ പ്രോഗ്രാമിന് പ്രവേശനം നേടുന്നു, അവൻ 41-ാം റാങ്കിൽ ആയിരുന്നു, അഡ്മിഷൻ ടെസ്റ്റിൽ, 40 അംഗ ക്ലാസിലേക്ക്, കോളേജ് ചെയർമാൻ ഡോ. രാമചന്ദ്രയുടെ കടപ്പാട്, പക്ഷേ ആദ്യം അയാൾക്ക് ഇത് മനസ്സിലായില്ല.
സ്വന്തം കഴിവ് കൊണ്ടാണ് തനിക്ക് സീറ്റ് കിട്ടാൻ കഴിഞ്ഞതെന്ന് അദ്ദേഹം കരുതുന്നു.
എല്ലാവർക്കും ഗുണമേന്മയുള്ള വിദ്യാഭ്യാസം നൽകണമെന്ന ചിന്തയല്ലാതെ മറ്റൊന്നും ഇല്ലാതെ ഉറങ്ങിയ അതേ എൻക്ലേവ് സൈഡ് ബെഞ്ചിൽ രാജ ഉറങ്ങുന്നത് 40 വർഷം മുമ്പ് രാമചന്ദ്ര കണ്ടതാണ് കാരണം.
ഒരു പാവപ്പെട്ട നിരക്ഷര കുടുംബത്തിലാണ് രാമചന്ദ്ര ജനിച്ചത്, സഹോദരിയുടെ ജനനത്തിനുശേഷം അച്ഛൻ അവരെ ഉപേക്ഷിച്ചു.
ഒരു വിദ്യാർത്ഥിയാകാനുള്ള അവന്റെ ആഗ്രഹം കാരണം, അവന്റെ അമ്മ കുഞ്ഞ് സഹോദരിയെ ഭിക്ഷാടകർക്ക്, ഫീസ് അടയ്ക്കാൻ വാടകയ്ക്ക് നൽകുന്നു.
എന്നാൽ പാവപ്പെട്ട കുഞ്ഞ് മരിക്കുന്നു, ഇത് കഠിനാധ്വാനത്തിലൂടെ ഇന്ത്യയിലെ ഏറ്റവും മികച്ച ഇൻസ്റ്റിറ്റ്യൂട്ട് സൃഷ്ടിക്കാൻ രാമചന്ദ്രനെ പ്രേരിപ്പിക്കുന്നു.
ഭാര്യയുടെ മരണശേഷം അവൻ തന്റെ മകളെ എളിമയോടെ വളർത്തുന്നു.
ഇന്റർനെറ്റിലൂടെയാണ് രാജ റോജയെ പരിചയപ്പെടുന്നത്.
ഒരു ചെറിയ ആമുഖത്തിന് ശേഷം, രാജയും റോജയും പരസ്പരം സ്നേഹിക്കാൻ തുടങ്ങി.
അവർ ഇതുവരെ പരസ്പരം കണ്ടിട്ടില്ലാത്തതിനാൽ, അവർ പരസ്പരം ഇ-മെയിൽ വഴി അവരുടെ ചിത്രങ്ങൾ അയച്ചു.
റോജ തന്റെ ഇ-മെയിൽ പരിശോധിച്ച് രാജയുടെ ഫോട്ടോ കാണുമ്പോൾ, രാജ റോജ ഉണ്ടായിരുന്ന നെറ്റ് കഫേയിലേക്ക് പ്രവേശിക്കുന്നു.
തുടർന്ന്, അവർ പരസ്പരം കണ്ടുമുട്ടുന്നു.
രണ്ടുപേരും ഇന്ത്യയിലാണെങ്കിലും ഒരേ കോളേജിൽ പഠിക്കുന്നവരാണെങ്കിലും താൻ ലണ്ടനിലാണെന്ന് രാജ പറഞ്ഞപ്പോൾ താൻ അമേരിക്കയിലാണെന്ന് റോജ പറഞ്ഞതോടെ അവർ പരസ്പരം കണ്ട് ആദ്യം ഞെട്ടി.
അടുത്ത ദിവസം, രാജ, അവൻ സാധാരണയായി ട്രെയിനിൽ കയറാൻ വരുന്ന റെയിൽവേ സ്റ്റേഷനിൽ വച്ച് റോജയെ വീണ്ടും കണ്ടുമുട്ടുന്നു.
വീണ്ടും അവർ രണ്ടുപേരും ആശ്ചര്യപ്പെടുകയും പരസ്പരം കണ്ടപ്പോൾ ഒന്നും മിണ്ടാതിരിക്കുകയും ചെയ്തു.
എന്നിരുന്നാലും, അപകടങ്ങൾ കാരണം ഇരുവർക്കും പരസ്പരം വികാരങ്ങൾ പ്രകടിപ്പിക്കാൻ കഴിയാതെ വരുമ്പോൾ കാര്യങ്ങൾ മോശമായി മാറുന്നു.
റോജ തലയിൽ റോസാപ്പൂ ധരിക്കാൻ ആവശ്യപ്പെട്ട് തന്നെ ശരിക്കും ഇഷ്ടപ്പെടുന്നുണ്ടോ എന്ന് നോക്കാൻ രാജ ആഗ്രഹിച്ചു.
പക്ഷേ, അവൾ റെയിൽവേ സ്റ്റേഷനിലേക്ക് നടക്കുമ്പോൾ അവളുടെ റോസാപ്പൂവ് താഴെ വീഴുന്നു.
ഇതൊന്നും അറിയാതെ, റോജയ്ക്ക് തന്നെ ഇഷ്ടമല്ലെന്ന് രാജ വിശ്വസിക്കുന്നു.
രാമചന്ദ്ര അയാളെ കണ്ട് പ്രാക്ടിക്കലാകാൻ പറഞ്ഞു.
രാജ അവൾക്ക് ഒരു പ്രണയലേഖനം എഴുതണമെന്ന് അദ്ദേഹം നിർദ്ദേശിക്കുന്നു.
രാജാവിന് ഒരെണ്ണം എഴുതാൻ അറിയാത്തതിനാൽ രാമചന്ദ്ര അവനെ സഹായിക്കുന്നു.
അച്ഛന് എഴുതിയത് രാജയ്ക്ക് വേണ്ടിയാണെന്ന് അറിയാതെ മകൾ റോജ പോലും രാജയ്ക്ക് വേണ്ടി ഒരു കത്ത് എഴുതാൻ സഹായിക്കുന്നു.
തിരുവോണം (നക്ഷത്രം) ഇംഗ്ലീഷ് വിലാസം https://ml.wikipedia.org/wiki/Shravana തിരുവോണം
ജ്യോതിഷ സംബന്ധമായ കാര്യങ്ങൾക്കായി പരിഗണിക്കപ്പെടുന്ന ഇരുപത്തിയേഴ് നക്ഷത്രങ്ങളിൽ ഇരുപത്തിരണ്ടാമത് നക്ഷത്രമാണ്‌ തിരുവോണം .
ഇത് സംസ്കൃതത്തിൽ ശ്രവണം എന്നും അറിയപ്പെടുന്നു.
ഗരുഡൻ നക്ഷത്രരാശിയിലെ ആൽഫ, ബീറ്റ, ഗാമ എന്നീ നക്ഷത്രങ്ങളെയാണ് ജ്യോതിഷത്തിൽ തിരുവോണം നക്ഷത്രമായി പരിഗണിക്കുന്നത്.
ഇംഗ്ലീഷിൽ ആൾട്ടേർ (Altair) എന്നറിയപ്പെടുന്ന ആൽഫ അക്വിലെ എന്ന നക്ഷത്രത്തെ മാത്രമായും തിരുവോണം എന്നറിയപ്പെടാറുണ്ട്.
പത്താമത്തെ രാശിയായ മകരത്തിലാണ് (Capricorn) തിരുവോണത്തിന്റെ സ്ഥാനം.
രാശിചക്രത്തിൽ 280º മുതൽ 293º 20' വരെയുള്ള മേഖലയാണിത്.
ആകാശ വീഥിയിൽ മുഴക്കോലിന്റെ ആകൃതിയിൽ കാണപ്പെടുന്നു.
തിരുവോണ നക്ഷത്രത്തിന്റെ ദേവത വിഷ്ണുവും പക്ഷി കോഴിയും വൃക്ഷം എരുക്കും മൃഗം കരിങ്കുരങ്ങുമാണ് .
മഹാവിഷ്ണുവിന്റെ ജന്മനാൾ കൂടിയാണ് തിരുവോണം.
ഈ നക്ഷത്രം ദേവഗണത്തിലുൾപ്പെടുന്നു.
ഊർധ്വമുഖ നക്ഷത്രമാണിത്.
അവിട്ടം , കാർത്തിക , മകം എന്നീ നക്ഷത്രങ്ങളുമായി ഇതിന് ബന്ധമുണ്ട് .
തിരുവോണ നക്ഷത്രത്തിന്റെ ആദ്യത്തെ നാല് നാഴിക അഭിജിത് നക്ഷത്രത്തിലാണ് പണ്ട് ഉൾപ്പെടുത്തിയിരുന്നത്.
ഊൺനാളുകൾ എന്നു വ്യവഹരിക്കപ്പെടുന്ന ശുഭസൂചകങ്ങളായ പതിനാറ് നാളുകളിലൊന്നാണ് തിരുവോണം.
പ്രതിഷ്ഠ, ശാന്തികർമം, ഉപനയനം, ഗൃഹനിർമ്മാണം എന്നിവയ്ക്ക് ഈ ദിനം നല്ലതാണെന്ന് വിശ്വസിക്കുന്നു.
തിരുവോണ നക്ഷത്രത്തിന്റെ ദിശയിൽ ചന്ദ്രൻ പ്രവേശിക്കുന്ന സമയത്താണ് ഒരു കുഞ്ഞ് ജനിക്കുന്നതെങ്കിൽ അതിന്റെ ജന്മനക്ഷത്രം തിരുവോണമായി നാം കണക്കാക്കുന്നു.
ഈ നക്ഷത്രത്തിന്റെ രാശ്യാധിപൻ മകരം രാശിയുടെ അധിപനായ ശനിയും ദശാധിപൻ ചന്ദ്രനുമായതിനാൽ ഈ നാളുകാരിൽ ശനിയുടേയും ചന്ദ്രന്റേയും സ്വഭാവ സവിശേഷതകൾ കാണാം.
ഈ നാളിൽ ജനിച്ചവർക്ക് ധീരത, ഉദാരശീലം, ജ്ഞാനസമ്പാദനം, കാര്യശേഷി, ദീർഘകാല ലക്ഷ്യത്തെ മുൻനിർത്തിയുള്ള പ്രവർത്തനം തുടങ്ങിയ ഗുണങ്ങൾ കാണുമെന്ന് ജ്യോതിഷികൾ പറയുന്നു.
ചിങ്ങമാസത്തിലെ തിരുവോണനാൾ കേരളീയർ ഓണമായി ആഘോഷിക്കുന്നു.
ശ്രാവണ ദ്വാദശി നാളാണ്, നർമദ നദീതീരത്ത് അശ്വമേധം നടത്തിയിരുന്ന മഹാബലിയെ കാണാൻ ഭഗവാൻ വിഷ്ണു വാമനമൂർത്തിയായി എത്തിയത് എന്ന് ശ്രിമദ് ഭാഗവതം പറയുന്നു.
ശ്രാവണമാസത്തിലെ പൗർണമിയാണിത്, അത് മിക്കവാറും തിരുവോണം നാളിൽ (ചിലപ്പോൾ അവിട്ടം ) ആയിരിക്കും.
മറ്റുപല സമൂഹങ്ങളും ശ്രാവണപൗർണമിയെ ആണു ഓണമായി ആഘോഷിക്കുന്നത്
ഏഷ്യൻ ന്യൂസ് ഇന്റർനാഷണൽ
ഇന്ത്യയിലെ ഡൽഹി കേന്ദ്രീകരിച്ചു് പ്രവർത്തിക്കുന്ന ഒരു വാർത്ത പ്രവർത്തക സംഘമാണു് ഏഷ്യൻ ന്യൂസ് ഇന്റർനാഷണൽ (ആംഗലേയം -Asian News International , ചുരുക്കം -ANI).
വ‌ടക്കൻ ഏഷ്യയിൽ 50 -ൽ പരം ബ്യൂറോ ഏഷ്യൻ ന്യൂസ് ഇന്റർനാഷണലിന്റെ കീഴിൽ പ്രവർത്തിക്കുന്നു.
പൊതുവാർത്ത,ശാസ്ത്രം, കായികം, വിനോദം, ജീവിത ശൈലി, വ്യവഹാരം എന്നിവ ആവിഷ്‌ക്കരിക്കുന്ന വാർത്തകൾക്ക് പ്രാധാന്യം നൽകുന്നു.
2015 മുതൽ പ്രേം പ്രകാശ് ചെയർമാനായും സഞ്ജീവ് പ്രകാശ് എഡിറ്ററും സി.ഇ.
ഓ. യുമായും ഏഷ്യൻ ന്യൂസ് ഇന്റർനാഷണലിന്റെ പ്രവർത്തനം മുന്നോട്ടുപോകുന്നു.
അവലംബം https://www.html.it/magazine/wikipedia-blocca-articolo-su-causa-con-asian-news-international/
ബൈബിൾ ഇംഗ്ലീഷ് വിലാസം https://ml.wikipedia.org/wiki/Bible ഗുട്ടൻബർഗ് ബൈബിളിന്റെ ഒരു ഭാ‍ഗം.
ക്രിസ്ത്യാനികളുടെയും യഹൂദരുടെയും വിശുദ്ധ ഗ്രന്ഥമാണ് ബൈബിൾ .
ഹീബ്രു ഭാഷയിലുള്ള പഴയനിയമം മാത്രമാണ് യഹൂദർക്ക് ബൈബിൾ.
എന്നാൽ പഴയ നിയമവും പുതിയ നിയമവും ചേർന്നതാണ് ക്രിസ്ത്യാനികളുടെ ബൈബിൾ.
ചെറിയ പുസ്തകം എന്നർത്ഥം വരുന്ന ബിബ്ലിയ എന്ന ഗ്രീക്ക് വാക്കിൽ നിന്നാണ് ബൈബിൾ എന്ന പദം പ്രയോഗത്തിലെത്തിയത്.
ദൈവവും മനുഷ്യനും തമ്മിലുള്ള ബന്ധത്തിന്റെ രേഖയായും ദൈവവചനമായുമൊക്കെയാണ് വിശ്വാസികൾ ബൈബിളിനെ കരുതിപ്പോരുന്നത്.
എന്നാൽ ബൈബിളിനെ  സാഹിത്യ സൃഷ്ടിയായോ ചരിത്ര രേഖയായോ സമീപിക്കുന്നവരുമുണ്ട്.
ലോകത്തിൽ ഏറ്റവും കൂടുതൽ ഭാഷകളിലേക്ക് വിവർത്തനം ചെയ്യപ്പെട്ടിരിക്കുന്ന ഗ്രന്ഥമാണ് ബൈബിൾ .
469 ഭാഷകളിൽ ബൈബിൾ പ്രസിദ്ധീകൃതമായിട്ടുണ്ട്.
ഏറ്റവും കൂടുതൽ വിറ്റഴിക്കപ്പെട്ടിരുന്ന ഗ്രന്ഥവും ഇതുതന്നെ.
അഞ്ഞൂറ് കോടിയിലേറെ പ്രതികൾ  പലഭാഷകളിലായി വിറ്റഴിക്കപ്പെട്ടിട്ടുണ്ട് .
സംസ്കൃത ഭാഷയിലുള്ള ബൈബിൾ നിരുക്തം
Online Etymology Dictionary Archived 2015-12-05 at the Wayback Machine .
പ്രകാരം ബൈബിൾ എന്ന പദം ഉത്ഭവിച്ചത് , ആംഗ്ലോ-ലത്തീൻ പദമായ biblia യിൽ നിന്നുമാണ്‌.
ഈ വാക്കിന്റെ ഉത്ഭവം മദ്ധ്യകാല ലത്തീനിലും പിൽക്കാല ലത്തീനിലും ഉപയോഗിച്ചിരുന്ന biblia sacra (വിശുദ്ധ ഗ്രന്ഥങ്ങൾ) എന്ന പദത്തിൽനിന്നാണെന്ന് അനുമാനിക്കാം.
ഈ പദം biblion ("കടലാസ്" അല്ലെങ്കിൽ "ചുരുൾ" - " പുസ്തകത്തിന്റെ സാധാരണ ഉപയോഗിക്കുന്ന പദം") എന്ന പദത്തിൽനിന്നുത്ഭവിച്ച ( ഗ്രീക്ക് : τὰ βιβλία τὰ ἅγια Ta biblia ta hagia , "വിശുദ്ധ ഗ്രന്ഥങ്ങൾ"), എന്ന പദത്തിൽനിന്നാണ്‌.
ഈ പദമാകട്ടെ, ഒരുപക്ഷേ ഈജിപ്ഷ്യൻ പപ്പൈറസ് കയറ്റി അയയ്ക്കപ്പെട്ടിരുന്ന ഫിനീഷ്യൻ തുറമുഖത്തിന്റെ പേരിൽനിന്നുത്ഭവിച്ചതാകാവുന്ന , byblos ("ഈജിപ്ഷ്യൻ പപ്പൈറസ്") എന്ന പദത്തിന്റെ ഒരു വകഭേദമാണ്‌.
ബൈബിൾ പണ്ഡിതൻമാർക്ക് ഹാമിൽട്ടന്റെ സമർത്ഥനപ്രകാരം, Ta biblia ("പുസ്തകങ്ങൾ") എന്ന പദശേഖരമാണ്‌ പ്രധാനമായും ഗ്രീക്ക് സംസാരിച്ചിരുന്ന ജൂതന്മാർ ക്രിസ്തുവിനു പല നൂറ്റാണ്ടുകൾക്ക്മുമ്പു തന്നെ അവരുടെ വിശുദ്ധ ഗ്രന്ഥങ്ങളെ വിളിക്കാൻ ഉപയോഗിച്ചിരുന്നതെന്നും " ഇതു ഒരുപക്ഷേ ആ പദശേഖരം സെപ്ത്വാഗിന്തിനെ യാവാം ഉദ്ദേശിച്ചതെന്നും .
ക്രിസ്തുവർഷം 223ഇൽ പോലും ഗ്രീക്ക് പദമായ Ta Biblia ക്രിസ്തീയ വിശുദ്ധ ഗ്രന്ഥത്തെ വിളിക്കാൻ ഉപയോഗിച്ചിരുന്നതായി Online Etymology Dictionary സമർത്ഥിക്കുന്നു.
ഹീബ്രു ബൈബിൾ
പ്രധാന താളുകൾ: ഹീബ്രു ബൈബിൾ , തനക്ക് , പഴയ നിയമം ഹീബ്രു ബൈബിൾ യഹൂദ ബൈബിൾ എന്നുമറിയപ്പെടുന്നു.
യഹൂദർ ഇതിനെ തനക് എന്നു വിളിക്കുന്നു.
മൂന്നു വിഭാഗങ്ങളായി തിരിച്ച 24 പുസ്തകങ്ങളടങ്ങിയതാണ് ഹീബ്രു ബൈബിൾ.
തോറാ(നിയമം), നിവിം(പ്രവാചകന്മാർ) കെതുവിം(വൃത്താന്തം) എന്നിവയാണ് ഹീബ്രുബൈബിളിലെ മൂന്നു വിഭാഗങ്ങൾ.
തോറ
മോശയുടെ കൽ‌പനകൾ എന്നും ഈ ഭാഗമറിയപ്പെടുന്നു.
അഞ്ചു പുസ്തകങ്ങളാണ് ഈ വിഭാഗത്തിലുള്ളത്.
ഉല്പത്തി - Bereshit (בראשית) പുറപ്പാട് - Shemot (שמות) ലേവ്യർ - Vayikra (ויקרא) സംഖ്യ - Bamidbar (במדבר) ആവർത്തന പുസ്തകം - Devarim (דברים)
ദൈവ-മനുഷ്യ ബന്ധത്തിന്റെ മൂന്നു തലങ്ങളാണ് തോറ പ്രതിപാദിക്കുന്നത്.
ഉൽ‌പത്തി പുസ്തകത്തിന്റെ ആദ്യ പതിനൊന്ന് അധ്യായങ്ങളിൽ ദൈവം പ്രപഞ്ചത്തെ സൃഷ്ടിച്ചതും മനുഷ്യനെ അതിന്റെ കേന്ദ്രമായി മാറ്റുന്നതും വിവരിക്കുന്നു.
തുടർന്നുള്ള 39 അധ്യായങ്ങൾ പൂർവപിതാക്കന്മാരായ അബ്രാഹം, ഇസഹാക്ക്, യാക്കോബ് എന്നിവരുമായി ദൈവം നടത്തുന്ന ഉടമ്പടിയെപ്പറ്റി വർണ്ണിക്കുന്നു.
അബ്രാഹമിനോട് സ്വന്തം ദേശമായ ഉർ വിട്ട് കാനാൻദേശത്തേക്ക് പോകുവാൻ നിർദ്ദേശിക്കുന്നത് ഈ ഭാഗത്താണ്.
ഇസ്രയേലിന്റെ മക്കൾ ഈജിപ്തിൽ അടിമകളായെത്തിയ സംഭവം ഇവിടെ വായിക്കാം.
തോറായിലെ ശേഷിക്കുന്ന നാലു പുസ്തകങ്ങളുടെയും കേന്ദ്രബിന്ദു ആദ്യത്തെ പ്രവാചകനായി കണക്കാക്കപ്പെടുന്ന മോശയാണ്.
ഈജിപ്തിലെ അടിമത്തത്തിൽ നിന്നും ഇസ്രയേല്യരെ മോചിപ്പിച്ച് വാഗ്ദത്ത ഭൂമിയിലേക്ക് അവരെ നയിക്കുന്ന പ്രവാചകനാണ് മോശ.
പൂർവപിതാക്കന്മാരുമായി ദൈവം ഏർപ്പെട്ട ഉടമ്പടി സിനായ് മലയിൽ വച്ച് പുതുക്കുന്ന ഭാഗവും യഹൂദരുടെ നിയമങ്ങളുടെ കേന്ദ്രബിന്ദുവായ പത്തു കൽ‌പനകൾ ദൈവം മോശയ്ക്കു നൽകുന്ന ഭാഗവും പുറപ്പാടിന്റെ പുസ്തകത്തിൽ കാണാം.
മോശയുടെ മരണത്തോടെയാണ് തോറ അവസാനിക്കുന്നത്.
നിവിം(പ്രവാചകന്മാർ)
നിവിം അഥവാ പ്രവാചകന്മാരുടെ പുസ്തകങ്ങൾ ഇസ്രയേല്യർ രാജഭരണത്തിനു കീഴിൽ കേന്ദ്രീകരിക്കപ്പെടുന്നതും പിന്നീട് രണ്ട് വിഭാഗങ്ങളായി തിരിയുന്നതും രാജാക്കന്മാരുടെയും ജനങ്ങളുടെയും ഇടയിലേക്ക് ദൈവത്തിന്റെ വിധി നടപ്പാക്കുവാൻ പ്രവാചകന്മാർ എത്തുന്നതും വിവരിക്കുന്നു.
ഇസ്രയേല്യരെ അസീറിയക്കാരും യഹൂദ്യരെ ബാബിലോണിയക്കാരും കീഴടക്കുന്നതോടെയാണ് പ്രവാചകന്മാരുടെ പുസ്തകങ്ങൾ അവസാനിക്കുന്നത്.
യഹൂദ പാരമ്പര്യമനുസരിച്ച് നിവിം എട്ടു ഭാഗങ്ങളായി വേർതിരിക്കപ്പെട്ടിരിക്കുന്നു.
ജോഷ്വ (യോശുവ) ന്യായാധിപന്മാർ സാമുവേൽ (ശാമുവൽ) രാജാക്കന്മാർ ഏശയ്യാ ജെറമിയ (യിരേമ്യാവു,) എസെക്കിയേൽ ചെറു പ്രവാചകന്മാർ ഹോസിയ ജോയേൽ (യോവേൽ) ആമോസ് ഒബാദിയ യോനാ മീഖാ നാഹും ഹബക്കുക്ക് സെഫാനിയ ഹഗ്ഗായി സഖറിയാ മലാഖി കെതുവിം
പണ്ഡിത മതപ്രകാരം കെതുവിം ഗ്രന്ഥങ്ങൾ യഹൂദരുടെ ബാബിലോൺ പ്രവാസ കാലത്തോ അതിനുശേഷമോ എഴുതപ്പെട്ടവയാണ്.
യഹൂദ പാരമ്പര്യമനുസരിച്ച് കാനോനികമായി(ദൈവനിവേശിതമായി) അംഗീകരിക്കപ്പെട്ടിട്ടുള്ള അവസാന പുസ്തക സഞ്ചികയാണ് കെതുവിം.
പതിനൊന്ന് പുസ്തകങ്ങളാണ് ഈ വിഭഗത്തിലുള്ളത്.
സങ്കീർത്തനങ്ങൾ സുഭാഷിതങ്ങൾ ജോബ് (ഇയോബ്) ഉത്തമഗീതങ്ങൾ റൂത്ത് വിലാപങ്ങൾ സഭാപ്രസംഗകൻ എസ്തേർ ദാനിയേൽ എസ്ര നെഹമിയ ദിനവൃത്താന്തം ക്രിസ്തീയ ബൈബിൾ
{{ക്രിസ്തുമതം}
യഹൂദരുടെ ബൈബിളിൽ നിന്നും വ്യത്യസ്തമാണ് ക്രിസ്തീയ ബൈബിൾ.
പഴയ നിയമ ഗ്രന്ഥങ്ങൾ മാത്രമുള്ള യഹൂദ ബൈബിൾ രക്ഷകന്റെ അവതാരത്തിനായി കാത്തിരിക്കുകയാണ്.
എന്നാൽ യേശുവിൽ ഈ രക്ഷകനെക്കണ്ടെത്തുകയാണ് ക്രിസ്തീയ ബൈബിളിന്റെ ധർമ്മം.
അതുകൊണ്ടുതന്നെ യേശുവിന്റെ പ്രബോധനങ്ങളെ അടിസ്ഥാനമാക്കിയുള്ള പുതിയ നിയമമാണ് രണ്ടും തമ്മിലുള്ള പ്രധാന വ്യത്യാസം.
പഴയ നിയമം
ഹീബ്രു ബൈബിളിലെ എല്ലാ പുസ്തകങ്ങളും ക്രിസ്തീയ ബൈബിളിന്റെ പഴയനിയമത്തിലുണ്ട്.
എന്നാൽ പല പെന്തക്കോസ്ത് സമൂഹങ്ങളും ഇതിൽ പല ഗ്രന്ഥങ്ങളും കൂട്ടിച്ചേർത്തതാണെന്ന് പറയുന്നുണ്ട് .
ഇങ്ങനെ കൂട്ടിച്ചേർത്തു എന്ന് അവർ പറയുന്ന ഗ്രന്ഥങ്ങളെ അവർ.
അപ്പോക്രിഫ എന്ന് വിളിക്കുന്നു.